**Samarbeidsutvalget**

**Referat**

|  |  |
| --- | --- |
| **Tilstede:** | Camilla Eralnd Aarnes – Foresatt - Leder FAU  Marie Tofte Skartveit – Elevrådsrepresentant (ekstra møte i etterkant)  Murata Ziad Ibrahim– Elevrådsrepresentant (ekstra møte i etterkant)  Jeanette Kleivset - Politisk representant  Hans Christian Jakobsen – ansatt  Morten Lunde - ansatt  Marius Grønvold - ansatt  Jarle Langeland – Rektor (referent) |
| **Fravær:** | Wenche Sirnes Fladen – foresatt – Foresatt nestleder FAU |

|  |  |
| --- | --- |
| **Møtested:** | Møterom på Tinntjønn skole |
| **Møtetid:** | Mandag 24. oktober 2022 kl **15:00 – 16:00** |

**SAKSLISTE**

1. Godkjenning av innkalling

Ingen innvendinger på innkallingen

1. Høring - opphevelse av forskrift om skolekretser i gamle Søgne kommune

Vi startet med at rektor orienterte kort om prøblemstillingene som vi er bedt om å svare på i høringsbrevet om opphevelse av forskrift om skolekretsgrenser i gamle Søgne kommune. Representantene har i forkant fått til høringsbrevet, kopi av det gamle vedtaket om skolekretsgrenser i Søgne kommune, samt prosedyre for skoleinntak i Kristiansand kommune.

Videre avklarte rektor at hans rolle, i likhet med politisk representant, er som kommunens representant. Han ønsket ikke uttale seg på vegne av skolen eller om saken i dette tilfellet, men ville vektlegge at representantenes stemmer kommer frem.

Politisk representant understreket at det er viktig at de enkelte gruppenes innepill kommer med, og at om det blir en bredere politisk behandling, så vil det gi ytterligere mulighete for å kunne bli hørt.

Rektor mente det var utfordrende at elevrepresentantene var fraværende, men han tok likevel med deres momenter fra den behandlingen elevrådet hadde hatt. Vi ble enige om at rektor skulle snakke med representantene i etterkant og ta med deres innspill i svaret fra Samarbeidsutvalget.

Rektor gjorde likevel oppmerksom på at dette kunne innebære at elevenes innspill da ville være avgjørende for svaret fra Samarbeidsutvalget.

Spørsmål i fra høringen:

* ***Hva er rådsorganenes syn på at forskriften oppheves og erstattes med individuell behandling etter nærskoleprinsippet. (Før den individuelle behandlingen vil det da være avklarte geografiske inntaksområder basert på nærskoleretten.)***

Samarbeidsutvalget går inn for at det ikke er nødvendig med politisk behandling og at forskriften oppheves, og erstattes med individuell behandling etter nærskoleprinsippet

* ***Er det hensyn som ikke er kommet frem i saken, som er viktig at vi har med i vurderingen?***

Utvalget legger med spesiel vekt på elevenes opplevelse, at det må komme nok elever fra flere enn en skole til Tinntjønn til å lage nye klasser. Dette er veldig viktig for elevene, samt de ansatte, at man i overgangen til ungdomsskolen kan få en ny start i nye klasser med nye venner.

***Uavhengig av om forskriften oppheves og elevfordeling skjer administrativt, eller det må en ny politisk prosess med endring av forskriften, er det ønskelig å få innspill knyttet til elevfordelingen, herunder:***

* ***Er det særlige hensyn dere mener må få avgjørende betydning for elevfordelingen mellom Tangvall- og Tinntjønn ungdomsskoler?***

Elevrådet har i sin behandling sagt at:

* De synes det er positivt å komme i nye klasser med nye elever på ungdomsskolen. Det gir dem anledning til å få ny start med nye venner.
* Videre ønsker de at det ikke blir så få elever at det blir et begrenset tilbud med fag og valgfag for nye elever.
* Det er også viktig for elevene at det er enkelt å kunne bytte skole.

FAU mente:

* Det har vært viktig for FAU at alle foreldre får mulighet til å komme med innspill. FAU har lagt ut høringsdokumentene skriftlig tilgjengelig og laget en egen oppsummering, siden saken var omfattende. De ønsket deretter at foreldrene kom med innspill direkte til medlemmene i FAU.
* En endring må ikke få tilbakevirkende kraft, uansett hvilken ordning som blir valgt. De elevene som går på Tinntjønn i dag, må fortsatt få gå på Tinntjønn.
* FAU er positive til at det blandes elever fra flere skoler, for at eleven skal få anledning til å få nye venner.
* Det er viktig for FAU at om noen bytter skoler av medisinske eller psykososiale grunner, så mister de ikke rett til gratis skoleskyss.
* FAU har ikke fått noen konkrete innspill fra foreldrene på Tinntjønn hvorvidt de foretrekker at forskriften oppheves og at elevfordeling skjer administrativt eller en politisk prosess med endring av forskrift. FAU ønsket derfor ikke å mene noe om dette i møtet.

Ansatterepresentantene mente at:

* Det er veldig positivt å blande elever fra flere skoler, siden det da er flere å kunne bli kjent med.
* Man må sikre et minimum antall elever for videre drift og kunne gi et bredt tilbud på Tinntjønn.
* En endring må ikke gi tilbakevirkende kraft, så dagens elever må bytte skole.
* De ansatte oppfatter at det er en styrke med to ungdomsskoler, hvor elevene blir kjent på tvers av barneskolenes skolekretsgrenser.
* De oppfatter at det å blande klasser er positivt.
* De er bekymret for bredden i skoletilbudet ved færre elever.

Politisk representant sa at gratis skoleskyss gjelder for alle i kommunen. Det er bra med innspill for å ivareta tilbudet på Tinntjønn skole. Det kan for noen elever være en fordel å gå på en mindre skole.

1. Eventuelt

Ingen saker til eventuelt

Med vennlig hilsen

Jarle Langeland

Rektor